ກຸ່ມກະບົດໂຊມາເລຍ ປະກາດ ຈະເພີ່ມ ການໂຈມຕີຂຶ້ນ (ເບິ່ງວີດີໂອ)
ການໂຈມຕີດ້ວຍລະເບີດລົດບັນທຸກ ໃນນະຄອນຫລວງໂມກາດີສຊູ ເມື່ອວັນອັງຄານວານນີ້ ຍັງຜົນໃຫ້ ມີຜູ້ເສຍຊີວິດຢ່າງໜ້ອຍ 70 ຄົນ ແລະບາດເຈັບອີກຈຳນວນນຶ່ງ.
ກຸ່ມກະບົດ al-Shabab ໃນໂຊມາເລຍໄດ້ປະກາດວ່າ ຈະທໍາການໂຈມ ຕີເພີ່ມຕື່ມຢູ່ໃນປະ ເທດດັ່ງກ່າວ ລຸນຫລັງທີ່ໄດ້ມີການໂຈມຕີດ້ວຍລະເບີດ ລົດບັນທຸກໃນນະຄອນຫລວງໂມ ກາດີສຊູ ເມື່ອວັນອັງຄານວານນີ້ ທີ່ຍັງ ຜົນໃຫ້ມີຜູ້ເສຍຊີວິດຢ່າງໜ້ອຍ 70 ຄົນແລະບາດ ເຈັບອີກຫລາຍສິບຄົນ ເຈົ້າໜ້າທີ່ແລະພວກເຫັນເຫດການກ່າວວ່າ ການໂຈມຕີໄດ້ມີຂຶ້ນໃນຕອນ ເດີກຂອງຄືນວັນ ອັງຄານວານນີ້ ເວລາຜູ້ໂຈມຕີສະຫລະຊີບ 2 ຄົນ ໄດ້ ຂັບລົດບັນທຸກທີ່ເຕັມດ້ວຍລະເບີດ ແລ່ນເຂົ້າໄປໃນບໍລິເວນໂຮງການຂອງ ລັດຖະບານແຫ່ງນຶ່ງ ທີ່ຕັ້ງຢູ່ແຄມທາງ ທີ່ມີການສັນ ຈອນໄປມາໜາແໜ້ນ ທີ່ສຸດນັ້ນ ກຸ່ມຫົວຮຸນແຮງອີສລາມໄດ້ອ້າງເອົາຄວາມຮັບຜິດຊອບ ໃນການໂຈມຕີຄັ້ງ ນີ້ໂດຍທັນທີ ໂດຍກ່າວວ່າ ຕົນໄດ້ແນເປົ້າໝາຍໃສ່ລັດຖະບານກາງໃນໄລ ຍະຂ້າມຜ່ານຂອງໂຊມາເລຍ ໂຄສົກຄົນນຶ່ງຂອງກຸ່ມກະບົດໄດ້ເຕືອນຊາວ ໂຊມາເລຍ ໃຫ້ພາກັນຢູ່ຫ່າງໆ ຈາກຕຶກໂຮງ ການຂອງລັດຖະບານ ໂດຍ ກ່າວວ່າ ຈະມີການໂຈມຕີຢ່າງດຸເດືອດຮຸນແຮງຕື່ມອີກ ປະຊາຄົມນານາຊາດ ໄດ້ປະນາມຢ່າງວ່ອງໄວ ຕໍ່ເຫດຮ້າຍທີ່ໄດ້ເກີດຂຶ້ນ ຢູ່ໂຊມາເລຍ